CPW จับมือ ADVANC ผุดสาขา A-Store “ม.สวนดุสิต”
CPW จับมือ ADVANC เปิดสาขา A-Store มหาวิทยาลัยสวนดุสิต รุกเจาะกลุ่มลูกค้ามหาวิทยาลัย จากแบรนด์ชั้นนำ
18 ต.ค. 2564

บริษัท คอปเปอร์ ไวร์ด จำกัด (มหาชน) หรือ CPW เปิดให้บริการแล้วสำหรับร้าน A-Store สาขามหาวิทยาลัยสวนดุสิต   ซึ่งเป็นความร่วมมือกับบริษัท แอดวานซ์  อินโฟร์ เซอร์วิส จำกัด (มหาชน) หรือ ADVANC เปิด A-Store สาขาแรกภายใต้การบริหารของ CPW ในเดือนตุลาคมที่ผ่านมา เพื่อเจาะกลุ่มมหาวิทยาลัย เพิ่มความสะดวกสบายให้กับอาจารย์ นิสิตนักศึกษา ในการเลือกซื้อสินค้าเทคโนโลยี เช่น โน้ตบุ๊ค สมาร์ทโฟน แท็บเล็ต จากแบรนด์ชั้นนำ ไม่ว่าจะเป็น Apple ,Samsung, Xiaomi, Oppo, Realme และอุปกรณ์เสริมต่างๆ ภายใต้โปรโมชันสุดพิเศษจาก ADVANC
รวมถึงการให้บริการต่างๆ ไม่ว่าจะเป็นการเปิดเบอร์ใหม่รายเดือน เติมเงิน การสมัครแพ็กเกจสำหรับนักศึกษา, แพ็กเกจสำหรับบุคคลทั่วไป หรือ การสมัครบริการ AIS Fiber ทำให้เพิ่มความสะดวกในการเลือกซื้อสินค้าและบริการให้กับอาจารย์ นิสิตนักศึกษามากยิ่งขึ้น
โดย CPW คาดว่าภายในสิ้นปีนี้จะเปิดเพิ่มเติมอีก 1 สาขา ที่  A-Store มหาวิทยาลัยหอการค้าไทย และคาดว่าจะขยายสาขา A-Store เพิ่มขึ้นในปี 2565 อีกอย่างน้อย 3 – 4 สาขา ทั้งนี้ขึ้นอยู่กับความพร้อมของพื้นที่ที่ทาง CPW ได้รับสิทธิ์ เพื่อเป็นการอำนวยความสะดวกในกับอาจารย์ นิสิตนักศึกษา ในมหาวิทยาลัยต่างๆ อย่างต่อเนื่อง
สำหรับร้าน A-Store สาขามหาวิทยาลัยสวนดุสิต อยู่ทางประตูทางเข้า เปิดให้บริการวันจันทร์ – วันเสาร์ เวลา 09.00 – 18.00 น. เบอร์ติดต่อ 021-253744
 